ยังคงมีลุ้นขึ้นต่อใน SET แต่อาจมีแกว่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ในการดูที่ตลาดไทยยังคงมีลุ้นซิกแซ็กขึ้นต่อเมื่อดูจาก SET50 Futures ตามในรูป นอกจากนี้ ราคาน้ำมันน่าจะยังปรับขึ้นต่อได้ ซึ่งเป็นผลบวกต่อหมวดพลังงาน
แต่ยังคงมีความเสี่ยงเมื่อดูจากแนวโน้มโลก เพราะว่าเอเชียแปซิฟิกและวอลสตรีตกำลังอยู่ที่แนวต้านโลก ซึ่งเป็นปัจจัยที่ใหญ่กว่าการเมืองบ้านเรา ในอดีตนั้น SET มักจะเคลื่อนตามแนวโน้มโลกมากกว่าจะตามการ เมืองที่ผันผวนในประเทศ สัญญาณบวกที่บอกว่าแนวโน้มโลกน่าจะทะลุด่านได้นั้น คือต้องให้ S&amp;P ปิดเหนือ 1,224 และจนกว่า S&amp;P จะไปได้ถึงจุดดังกล่าว ก็ยังคงมีความเสี่ยงโลกอยู่ โดยเฉพาะถ้า S&amp;P ลดต่ำกว่า 1,183 ซึ่งจะมีอัพเดตต่อไปทั้งในบทวิเคราะห์นี้และใน Market Timing
ในแง่ของกลยุทธ์ทางเทคนิคให้ถือของไว้แล้วเล็งขึ้นต่อ ถ้าไม่มีสัญญาณให้ Stop ซึ่งจะมีอัพเดตใน Market Timing และให้ระวังไว้ว่า อาจมีแกว่งที่ 770, 776 และ 786
ที่แกว่งลงมาตรงนี้ถ้าดูจาก SET50 ก็ยังดูไม่เลวร้าย ถึงแม้อาจแกว่งลงไปที่ 520518 หรือสูงกว่านั้น และจะดีขึ้นถ้าธนาคารทะลุ 298 และ/หรือพลังงานทะลุ 16,810 หรือถ้าจะดูเป็นตัวๆ ช่วยด้วยก็เช่น BBL ทะลุ 120, SCB ทะลุ 86 หรือ PTT ทะลุ 261 กลับขึ้นมาได้ 
นอกจากนี้ในหมวดอื่นๆ เช่น Commerce, Auto, Medias และ Property ก็ยังดูมีลุ้นแกว่งซิกแซ็กขึ้นต่อ ในหมวด Property ทะลุด่าน 106.67 ได้ก็จะดูมีลุ้นขึ้น หรือถ้าดูด่านเป็นตัวๆ ประกอบด้วย เช่น LH ที่ 5.30 QH ที่ 2.14 SPALI ที่ 7.55 รับเหมาก็ดูด่านของ STEC ที่ 5.20 และ/หรือ CK ที่ 5.40 นิคมอุตสาหกรรมก็ดูด่านของ AMATA ที่ 7.25 HEMRAJ ที่ 0.91 แต่ขอหมายเหตุด้วยว่า ในหมวด Property และ Media นั้น ระยะกลางยังอ่อนกว่าตลาดถึงแม้ระยะสั้นจะยังมีลุ้น และอื่นๆ จะมีอัพเดตรายวันใน Market Timing www.kasikornsecurities.com แต่อย่างไรก็ดูสัญญาณของตลาดโดยรวมประกอบด้วย
เรื่องทองนั้น เรายังลุ้นรีบาวด์ซิกแซ็กขึ้นในราคาทองโลก โดยค่อยๆ เลาะด่าน 1,168 เหรียญสหรัฐ และ 1,187 เหรียญสหรัฐ กลับขึ้นไป แต่ถ้าปิดต่ำกว่า 1,087 เหรียญสหรัฐ เราอาจต้องกลับมาตรวจและขออัพเดตอีกทีว่าจะยังเล็งซิกแซ็กขึ้นต่อหรือไม่ สำหรับทองบ้านเรายังเล็งกลับขึ้นไปทดสอบด่าน 17,830 บาท อีกรอบทะลุได้ แนวโน้มจะดูดีขึ้นอย่างน้อยก็ในระยะสั้นและเล็งขึ้นไปทดสอบ 18,10018,380 บาท หรือสูงกว่านั้น แต่ระหว่างที่ลุ้นนี้ก็ระวัง ถ้าหลุด 17,280 บาท อาจแวะกลับลงไปทดสอบ 1.7 หมื่นบาท อีกรอบ